open-index/open-wikipedia-markdown huggingface dataset:
Vanhanen

**Vanhanen** on suomenkielinen sukunimi. Tunnettuja nimenkantajia ovat muun muassa:

*Antero Vanhanen (1935–1986), painija
*Elina Vanhanen (s. 1998), salibandyn pelaaja
*Ella Vanhanen (s. 1993), jalkapalloilija
*Erkki Vanhanen (1940–2024), toimittaja, moottoriurheiluasiantuntija ja -selostaja
*Heikki Vanhanen (s. 1958), kuulantyöntäjä
*Helena Vanhanen (s. 1962), jalkapalloilija
*Joniveli (oik. *Joni Vanhanen*, s. 1982), hip hop -artisti
*Jouko Vanhanen (s. 1952), kirjallisuuden suomentaja
*Jussi Vanhanen (s. 1972), yritysjohtaja ja kirjailija
*Lasse Vanhanen (s. 1945), entinen jääkiekkoerotuomari, nykyinen Helsingin yliopiston Viikin normaalikoulun fysiikan lehtori
*Marko Vanhanen (s. 1968), suomalainen tubettaja, *Keksijätehdas*-kisailusarjan voittaja 2011
*Matias Vanhanen (s. 2007), jääkiekkoilija
*Matti Vanhanen (s. 1955), keskustalainen poliitikko, eduskunnan puhemies 2019–2020 ja 2022−2023, Suomen pääministeri 2003–2010, Suomen valtiovarainministeri 2020–2021
*Matti Vanhanen (s. 1944), jalkapalloilija
*Mauri Vanhanen (1931–2014), jalkapalloilija
*Merja Mäntyniemi, ent. Vanhanen (s. 1961), Matti Vanhasen ex-puoliso
*Mika Vanhanen, ENO-verkkokoulun perustaja
*Noora Shingler, o.s. Vanhanen (s. 1981), toimittaja
*Pentti Vanhanen (1922–2004), jalkapalloilija ja jääpalloilija
*Pertti Vanhanen (1933–2001), jalkapalloilija
*Rauno Vanhanen, ohjelmajohtaja Työ- ja elinkeinoministeriössä, Matti Vanhasen veli
*Reetta Vanhanen (s. 1990), lääkäri, Vihreiden poliitikko ja kaupunginvaltuutettu
*Sanni Vanhanen (s. 2005), jääkiekkoilija ja olympiamitalisti
*Tatu Vanhanen (1929–2015), valtio-opin professori, Matti Vanhasen isä.
Mytologia

**Mytologia** eli **jumalaistarusto** on kansan tai heimon myyttien järjestelmä, yhteinen tarusto ja uskomusten kokonaisuus. Kansojen, heimojen tai muiden sivilisaatioiden mytologiat ovat kehittyneet pitkän ajan kuluessa, ja ne sisältävät erityyppistä ja eri aikakausilta peräisin olevaa aineistoa. Mytologia välittyy tavallisesti suullisena perimätietona, mutta joskus myytit kootaan eepoksiksi ja kirjoitetaan muistiin. Nykyajan kaupunkitarinoita, uusia uskomuksia ja myyttejä ei pidetä mytologioina.

Mytologiaksi nimitetään myös myyttien tutkimusta, joka on uskontotieteen laji. Tunnettuja mytologioita ovat olleet mm. germaaninen, itämerensuomalainen, kreikkalainen, mesopotamialainen, egyptiläinen, roomalainen ja skandinaavinen mytologia.

## Katso myös
* Antimytologia

## Lähteet

## Kirjallisuutta

* 
* 
* 
* 

## Aiheesta muualla
Pääkaupunkiseudun Partiolaiset

**Pääkaupunkiseudun Partiolaiset** (*PäPa*) on pääkaupunkiseudulla (Helsinki, Espoo, Kauniainen, Vantaa) toimiva partiopiiri. Se on Suomen yhdestätoista partiopiiristä jäsenmäärältään suurin.  

Partiotoiminta tapahtuu lippukunnissa, mutta partiopiirinä PäPa ohjaa alueellista yhteistyötä ja tarjoaa lippukunnille toimintaa tukevia resursseja. Pääkaupunkiseudulla toimii noin 130 aktiivista lippukuntaa. Yhteensä pääkaupunkiseudulla on hieman yli 11 000 partiolaista.

Yhdistyksen toimisto sijaitsee Partioasemalla Taka-Töölössä. Yhdistyksen lehti on nimeltään Heppu.

## Lähteet

## Aiheesta muualla
* Pääkaupunkiseudun Partiolaiset
* PäPa PartioWikissä
* Heppu PartioWikissä
Subversion

**Subversion**, lyhennettynä usein **svn**, on versionhallintajärjestelmä. Subversion on julkaistu Apache-lisenssillä, joka on avoimen lähdekoodin lisenssi.

Subversion on kehitetty korvaamaan CVS. CVS:n tavoin Subversion on niin sanottu toisen sukupolven versionhallintajärjestelmä, jonka toiminta pohjautuu keskuspalvelimeen; jollain palvelimella sijaitsee tietovarasto (*repository*) jota kaikki asiakasohjelmat päivittävät.

Subversion käsittelee versioita atomisesti: joko kaikki muutokset (useampaan hakemistoon ja tiedostoon) hyväksytään versiohallintaan tai ei mitään niistä.

## Tietojen versiointi
Subversion tallettaa *revisionumeron*, joka koskee hakemistopuun tilaa tietyllä hetkellä. Tämä eroaa CVS:stä, joka tallettaa tiedot RCS-tiedostoihin ja siten jokaisella tiedostolla on oma revisionumero.

Subversionissa jokainen muutos muuttaa hakemistopuun revisionumeroa.

## Tietojen tallennus
Subversion tukee kahta tapaa tallentaa versiohallinnassa olevat tiedot: Berkeley DB ja FSFS (*Flat File System*). FSFS on uudempi tapa, joka käyttää tavallisia tiedostoja ja on käytössä oletuksena versiosta 1.2 lähtien.

## Palvelin
Subversion-palvelin toimii WebDAV/DeltaV-protokollilla Apache-palvelinohjelman moduulin avulla. Vaihtoehtoisesti svnserven kanssa voi käyttää SSH-tunnelointia.

## Kritiikkiä
Subversionia kritisoidaan seuraavasti:
* Haarojen tekeminen on helppoa, mutta muutosten yhdistäminen on tuskallista. Subversion ei myöskään itse seuraa mitkä muutokset on yhdistetty.
* Ei voi siirtää muutoksia toiselle käyttäjälle viemättä keskuspalvelimen kautta.
* Ongelmia käsitellä tiedostojen tai hakemistojen uudelleennimeämisiä.
* Verkottoman toiminnan rajoitukset.
* Suorituskyky.

## Lähteet

## Aiheesta muualla

* Subversionin kotisivu
* Version Control with Subversion kirja verkossa
Anglismi

**Anglismi** (joskus myös **anglisismi**  farkut), joka ei pohjaudu englannin vastaavaan sanaan (*jeans*) vaikka viittaakin Yhdysvaltoihin. Muita ovat ruotsista lainatut *[[after ski]]* ja *[[after work]]* sekä saksasta lainattu *[[flipperi]]*.

Suomessa Kielitoimisto antaa suosituksia englantilaisten lainasanojen käytöstä kuten yleensäkin kielenhuoltoon liittyvistä asioista. Suomessa ei ole virallisia ulkomaalaisperäisten ilmaisujen käyttökieltoja kuten esimerkiksi Ranskassa. Eduskunnan oikeusasiamies antoi kuitenkin 2010 päätöksen, jonka mukaan Tampereen yliopistollisen sairaalan aivoverenkiertohäiriöyksiköstään käyttämä englanninkielinen nimitys "Stroke Unit" ei ole viranomaisen toimintayksikön nimityksenä kielellisiä oikeuksia eikä hyvää hallintoa koskevan sääntelyn mukainen.

## Katso myös
* Lainasana
* Svetisismi
* Vierassana
* Sivistyssana
* Puhdasoppinen
* Finglish
* Purismi

## Lähteet

## Kirjallisuutta
*
Yhteiskuntatiede

**Yhteiskuntatieteet** on yhteiskuntaa ja sen ilmiöitä tutkivia tieteenaloja yhdistävä nimitys.

## Yhteiskuntatieteitä
Yhteiskuntatieteisiin kuuluvat:
* antropologia (jaetaan usein sosiaaliantropologiaan ja kulttuuriantropologiaan)
* hallintotieteet
** aluetiede
** hallintotiede
** kunnallispolitiikka
* kriminologia
* kehitystutkimus
* logopedia
* matkailututkimus
* politiikan tutkimus (tunnetaan myös nimillä politologia, valtiotiede ja valtio-oppi)
* sosiaalitieteet, joihin kuuluvat muun muassa
** sosiaaliantropologia
** sosiaalipedagogiikka
** sosiaalipsykologia
** sosiaalityö
** sosiologia, jonka piirissä tutkittaviksi sosiaalitieteiksi voidaan katsoa muun muassa
*** väestötiede
*** sukupuolentutkimus
** yhteiskuntapolitiikka
*** sosiaalipolitiikka
* taloustiede
* yhteiskuntahistoria (jaetaan usein poliittiseen sekä talous- ja sosiaalihistoriaan)
* yhteiskuntatieteellinen ympäristötutkimus
* viestintä

Muista tieteistä ainakin maantiede ja uskontotiede saattavat tutkia yhteiskunnallisia asioita, mutta niitä ei lasketa yhteiskuntatieteiksi. Oikeustiede puolestaan suhtautuu tutkimuskohteeseensa normatiivisena ilmiönä, ei yhteiskunnallisena, ja tutkii sitä yhteiskuntatieteistä selkeästi poikkeavalla tavalla ja eri näkökulmasta.

## Katso myös
* Tutkimus
* Yhteiskuntatieteelliset yliopistotutkinnot
* Yhteiskuntateoria

## Lähteet

## Aiheesta muualla
Sosiaaliporno

**Sosiaaliporno** on arkikielinen nimitys, joka viittaa köyhiä ja muita heikommissa asemissa olevia ihmisiä koskeviin skandaalihakuisiin kuvauksiin tiedotusvälineissä. 

Sosiaalipornossa yksittäisten ihmisten kärsimyksiä esitellään hyväksikäyttävään sävyyn. Porno viittaa tässä yhteydessä pornografiateollisuudessa ilmenneisiin hyväksikäyttötapauksiin. Tyyliin kuuluu, että käsiteltävä aihe herättää yleistä moraalista närkästystä.

## Lähteet
Ryhmälähetys

**Ryhmälähetys** (**multicast**) tarkoittaa tietoliikenteessä joukko-, moni- tai ryhmälähetystä. Siinä multicast-kehys lähetetään yhdeltä monelle. Kohdejoukko on tietty erikseen määritelty ryhmä, johon vastaanottajat voivat halutessaan liittyä. Multicastia käytetään erityisesti videoneuvotteluissa, työryhmäohjelmissa ja IPTV-sovelluksissa, koska se on tehokkaampi kuin useat singlecast-lähetykset (unicast). 

## IP-verkkojen ryhmälähetys
Ryhmälähetyksellä voidaan välittää yksittäinen tietovirtaa kerralla monelle, jopa usealle tuhannelle vastaanottajalle ja näin vähentää IP-verkkojen liikennettä. Ryhmälähetystä käytetään mm. videoneuvottelu- ja etäopetusyhteyksissä sekä ohjelmistojen ja uutisten jakelussa.

Verkossa olevat laitteet voivat liittyä ryhmälähetysryhmiin, jolloin kyseisiin ryhmiin osoitettu liikenne välittyy ryhmään liittyneille laitteille. Ryhmälähetys reitittimen yli aliverkkoihin vaatii, että reitittimessä on ryhmälähetyksen reititykseen tarkoitetun protokollan tuki.

## Lähteet
Emil Schybergson

**Ernst Emil Schybergson** (6. tammikuuta 1856 Turku – 7. maaliskuuta 1920 Helsinki) oli suomalainen pankinjohtaja ja Ruotsalaisen kansanpuolueen (RKP) poliitikko.

Emil Schybergsonin isä oli turkulainen oikeusneuvosmies Arvid Magnus Schybergson. Schybergson kirjoitti ylioppilaaksi vuonna 1872 ja valmistui filosofian maisteriksi 1877, lakitieteen kandidaatiksi 1880 ja varatuomariksi 1887. Hän työskenteli Suomen Pankin eri konttoreissa ja 1890–1896 Helsingin maistraatin oikeusneuvosmiehenä. Schybergson siirtyi kuitenkin asteittain liike-elämän puolelle noustessaan Helsingin Kansanpankin puheenjohtajaksi 1893; kun Kansanpankin seuraajaksi perustettiin liikepankki Privatbanken i Helsingfors vuonna 1896, hänestä tuli sen täysipäiväinen toimitusjohtaja.

Schybergson oli Helsingin kaupunginvaltuuston jäsen. Hän oli valtiopäivillä porvarissäädyssä Tammisaaren edustaja 1885 ja 1888 ja Helsingin edustaja 1894, 1897, 1899, 1900 ja 1905–1906.

Ruotsalaisen puolueen muiden poliitikkojen tavoin hän kannatti sortovuosien aikana perustuslaillista vastarintaa ja kuului lähetystöön, joka kävi valittamassa keisarille Helsingissä 1902 tapahtuneesta kasakoiden riehumisesta. Kesällä 1904 Schybergson karkotettiin mielipiteidensä vuoksi Nižni Novgorodiin, josta hän kuitenkin sai jo samana syksyn siirtyä ulkomaille ja seuraavan vuoden alussa palata kotimaahan. Koska Privatbankenille oli sillä välin valittu uusi toimitusjohtaja, Schybergson siirtyi 1906 Suomen Hypoteekkiyhdistyksen toimitusjohtajaksi, missä tehtävässä jatkoi kuolemaansa asti.

Schybergson oli ahkera yhteiskunnallinen kirjoittaja, hän kirjoitti *[[Finsk Tidskrift]]iin*, ja julkaisi *[[Aftonposten]]ia*. Hän oli useiden lautakuntien ja komiteoiden jäsen. Hän oli RKP:n edustajana eduskunnassa vuosina 1907–1909 ja 1910–1919 ja kuului myös puolueen keskushallitukseen, joskin erosi puolueen eduskuntaryhmästä kahdesti. Schybergson oli useasti eduskunnan pankkivaliokunnan puheenjohtajana sekä toisena varapuhemiehenä vuosien 1913 ja 1918 valtiopäivillä. Hän kuului myös eduskunnan lähetystöön, joka lokakuussa 1918 matkusti Saksaan ilmoittamaan Hessenin prinssi Friedrich Karlille Suomen kuninkaanvaalin lopputuloksesta.

Schybergson teki itsemurhan vuonna 1920, kun hänen johtamansa Hypoteekkiyhdistys ajautui konkurssin partaalle ulkomaanvaluutassa otettujen lainojen vuoksi. Syynä tähän oli Suomen markan nopea devalvoituminen ensimmäisen maailmansodan seurauksesta. Ennen maailmansotaa Hypoteekkiyhdistyksen toiminta oli ollut voitollista.

Emil Schybergsonin veljiä olivat kanneviskaali Gustaf Arvid Schybergson ja historioitsija Magnus Gottfrid Schybergson.

## Lähteet

* 
* 

### Viitteet
Laskettelu

**Laskettelua** voidaan pitää yleisnimityksenä kaikille talviurheilulajeille, joissa lasketaan lumen pinnalla rinteitä alaspäin. Laskettelu jakautuu useisiin erilaisiin lajeihin ja tekniikoihin. Yleisimpiä laskettelulajeja ovat:
* alppihiihto
* lumilautailu
* telemark
* freestylehiihto.

Lasketteluvarusteisiin kuuluvat laskettelusukset tai lumilauta ja monot sekä mahdollisesti sauvat. Kypärän käyttö on yleistä tapaturmariskin vuoksi.

Laskettelurinteet luokitellaan normaalisti vaikeusasteen mukaan eri värien avulla: vihreä rinne on erittäin helppo, sininen rinne on helppo, punainen rinne on keskivaikea ja musta rinne on vaikea.

## Tilastotietoja maailmalta
Laskettelua harrastetaan noin 2&nbsp;100:ssa (vähintään 5 hissin) laskettelukeskuksessa 80 maassa: ulkorinteitä on noin 70 maassa ja sisärinteitä 25 maassa. Yli puolet maailman laskettelukeskuksista on Euroopassa. 

Maailman laskettelumarkkinat ovat viime vuosina pysyneet varsin vakaina. Laskettelijoita on maailmassa noin 100 miljoonaa. He viettävät rinteissä keskimäärin neljä päivää, ja vuotuinen laskettelijapäivien määrä on noin 400 miljoonaa.

Eniten harrastajia on Yhdysvalloissa (13 milj.), Ranskassa (12 milj.) ja Saksassa (12 milj.). Suhteellisesti eniten harrastajia on Sveitsissä (37&nbsp;%), Itävallassa (36&nbsp;%) ja Norjassa (25&nbsp;%). Maailman suosituimmat laskettelukeskukset ovat La Plagne Ranskassa (2,6 milj. vuotuista laskettelijaa) ja Wilder Kaiser-Brixental Itävallassa (2,3 milj.).

## Tilastotietoja Suomesta
Suomessa on 1,2–1,3 miljoonaa laskettelun harrastajaa. Laskettelukeskuksia on vähintään 74. Suomen suosituimmat laskettelukeskukset ovat Levi (350&nbsp;000 laskettelijapäivää kaudella 2010–2011), Ruka (350&nbsp;000), Ylläs (240&nbsp;000) ja Tahkovuori (200&nbsp;000). Ulkomaisia laskettelijoita Suomessa käy runsaat 100&nbsp;000. Heistä lähes puolet on venäläisiä.

## Turvallisuus
Vaikka hiihtourheilu on vähemmän vaarallista kuin moni suosittu muu laji (kuten pyöräily, jalkapallo ja painonnosto), loukkaantumisen riskiä pidetään laajalti suurempana, mikä johtuu osittain merkittävästä loukkaantumisten määrän lisääntymisestä viime vuosikymmeninä. Ilmiö selittyy osin lajin suosion suurella kasvulla. Hiihtokeskuksissa on yleensä vähintään ensiapuvälineet ja jonkinlainen moottorikelkkapartiopalvelu takaamassa, että loukkaantuneet pelastetaan ja kuljetetaan turvaan. Moottorikelkkapartio on yleensä vastuussa sääntöjen täytäntöönpanosta ja niiden noudattamisen valvomisesta, vaarapaikkojen merkinnästä, yksittäisten rinteiden sulkemisesta (jos tarpeeksi suuri riski vaaralla on olemassa) ja vaarallisten laskettelijoiden poistamisesta alueelta.

## Lähteet
*

### Viitteet

## Aiheesta muualla
*Suomen hiihtokeskusyhdistys
*Laskettelu.fi
Sodomia

**Sodomialla** on tarkoitettu ”luonnotonta” seksuaalista kanssakäymistä avioliiton ulkopuolella. Monissa maissa se oli ennen vanhaan rikosnimike, jonka perusteella homoseksuaaleja syytettiin. Englanninkielisissä maissa sanalla on viitattu anaaliseksiin, suuseksiin (erityisesti homoseksuaaliseen) ja eläimiinsekaantumiseen. Poikkeuksellisesti Suomessa ja Saksassa sanaa ei kuitenkaan ole koskaan käytetty rikosnimikkeenä, vaan yksinomaan zoofilian synonyyminä. Sana juontuu *[[Raamattu|Raamatun]]* kertomuksesta Sodoman kaupungista, jonka miesasukkaat yrittivät yhden tulkinnan mukaan harjoittaa seksiä Lootin miespuolisten vieraiden kanssa. Nykyisen tulkinnan mukaan kyseessä on kuitenkin aikomus raiskata ja näin nöyryyttää kaupunkiin saapuneet muukalaiset. 

Vanhoissa teksteissä sodomialla tarkoitetaan yleensä homoseksuaalisuutta, joskus myös ilman juridista näkökulmaa, uudemmissa useimmiten zoofiliaa.

## Uskonnot
### Kristinusko
Perinteinen tulkinta näkee Sodoman pääasiallisena syntinä homoeroottiset seksuaaliset aktit liittyen Sodoman tarinaan Kolmannessa Mooseksen kirjassa luvussa 18, joka listaa erilaisia seksuaalisyntejä, jotka jakeiden 27 ja 28 mukaan olisivat johtaneet maan "saastumiseen":

Jotkut tutkijat, kuten Per-Axel Sverker, liittävät tämän kohdan perinteiseen tulkintaan, väittäen että sana kauhistus viittaa seksuaaliseen rikkomukseen, ja että vaikka homoeroottiset aktit eivät olleet ainoa syy, miksi Sodoma ja Gomorra tuomittiin, niin ne olivat silti merkittävässä roolissa.

## Katso myös
* Poikkeavuus
* Seksuaalivähemmistöt
* Parafilia

## Lähteet
Vaara (Oulu)

**Vaara** on kaupunginosa Oulun keskustassa. Se on niin sanottu toinen kaupunginosa, joka sijaitsee Uudenkadun ja Ratakadun välissä. Vaara rajoittuu Pokkisen, Raksilan ja Vanhatullin kaupunginosiin. Aiemmin Vaara oli rähjäinen laitakaupungin osa, mutta nykyään kaupunginosassa sijaitsevat monet tärkeät laitokset, kuten posti ja Oulun rautatieasema, sekä Oulun linja-autoasema. Asukkaita Vaaran kaupunginosassa on 2&nbsp;728.

Nykyisin Vaaran ja Pokkisen kaupunginosien raja on käytännössä näkymätön, mutta kaupunginosakartoissa kaupunginosien rajana on Uusikatu. Vaaran ja Vanhatullin rajana on Saaristonkatu, ja Vaaran ja Raksilan kaupunginosien rajana on Ratakatu. Kaupunginosassa sijaitsee yksi keskustan korkeimmista kerrostaloista.

Vaaran kehittämissuunnitelmat ovat saaneet paljon huomiota paikallisessa mediassa. Yksi tulevaisuuden laajoista hankkeista on Oulun Matkakeskuksen rakentaminen Vaaran kaupunginosaan. Vaaran kortteleissa on myös herännyt useita kehittämishankkeita, joiden tavoitteena alueelle pyritään esimerkiksi lisäämään palveluja.

Vaarasta käytetään joskus virheellisesti nimeä *Kakaravaara*, joka tarkoittaa oikeasti vain osaa kaupunginosasta. Se kattaa Hallituskadun, Uudenkadun, Saaristonkadun ja Rautatienkadun rajaamat korttelit.

## Lähteet

## Aiheesta muualla
Jegor Uschakoff

**Jegor Uschakoff ** (1767 Hamina – 30. joulukuuta 1836 Helsinki) oli Suomessa asunut venäläinen kauppias. 

Jegor Uschakoff ja hänen veljensä olivat Venäjän korkeimpaan aatelistoon kuuluneen Seremetjeffin suvun maaorjia. He kulkeutuivat Suomeen venäläisten valloitusarmeijan mukana 1808 ja elättivät itsensä kauppiaina. Uschakoffit vaurastuivat Suomessa ja anoivat keisarilta vapauttamista maaorjuudesta. Keisari hyväksyi anomuksen ja julisti 1812 Uschakoffit vapautetuiksi lunastusmaksua vastaan

Uschakoff menestyi liikemiehenä. Hän perusti Espoon Otaniemeen kaakeli- ja tiilitehtaan sekä toimi rakennusurakoitsijana. Hän sai hoidettavakseen muun muassa Pyhän Kolminaisuuden kirkon rakentamisen 1820-luvulla ja hän toimi pitkään kirkon isännöitsijänä. Kaupungin rikkaimpiin porvareihin lukeutunut Jegor Uschakoff nimitettiin kauppaneuvokseksi 1822 ja Helsingin kaupunginvanhimpien joukkoon 1829. Uschakoff kuului tehtailijoiden Sinebrychoff ja Kiseleff kanssa Helsingin merkittävimpiin venäläisperheisiin.

Uschakoff rakennutti Esplanadin ja Unioninkadun kulmaan niin sanotun Uschakoffin talon vuosina 1815–1816 ja 1826–1827. Pehr Granstedin suunnittelemaan taloon tuli makasiineja ja kauppapuoteja alakertaan ja asuntoja yläkertaan. Pihalla oli ulkorakennus, jossa oli renkitupa, sauna, talli ja navetta. Jegor Uschakoffin rakennuttama talo tunnetaan nykyään paremmin Jugendsalin talona. 

Uschakoff oli 1820-luvun lopussa Helsingin kauppiaskunnan rikkain mies. Hänet valittiin samana vuonna yhdessä Feodor Kiseleffin kanssa ensimmäisinä venäläisinä Helsingin kaupunginvanhimpien joukkoon.

## Lähteet
Centurio

**Centurio** (lat.) tai **kenturio** eli **sadanpäämies** on upseerin palvelusarvo, joka oli käytössä mm. antiikin Rooman armeijassa ja joka vastasi suunnilleen nykyistä komppanian päällikköä (kapteenia). Sadanpäämies komensi taistelussa ja taistelun ulkopuolella sadan miehen vahvuista yksikköä, **centuriaa**. *Centurian* koko vaihteli ajan ja yksikön myötä, ja saattoi tosiasiassa olla vahvuudeltaan mitä hyvänsä 30 ja 200 yksittäisen taistelijan välillä.

Osa sadanpäämiehistä tuli suoraan Rooman ylhäisistä, osa yleni palveltuaan armeijassa miehistössä ja aliupseerina. *Centurio*-termi oli myös verrattavissa nykyiseen upseerin arvoon. Centurion arvoja oli useampia, mm. *centuriones ordinarii*, *centuriaa* komentavat sadanpäämiehet sekä *centuriones supernumerarii*, ylemmät upseerit, joiden varsinaisen tittelit määräytyivät palvelustehtävien mukaan. Ylempiä, manipulia komentavia upseereja kutsuttiin nimityksillä *hastatus prior*, *princeps prior* ja *pilus prior*, joista yleensä suomenkielisissä teksteissä on käytetty sanaa *priori*. Heidän apunaan ja varamiehinään toimivat upseerit olivat *hastatus posterior*, *princeps posterior* sekä *pilus posterior*. *Primus pilus* tai *primipilus*, *"ensimmäinen keihäs"*, oli legioonan korkea-arvoisin centurio ja samalla erittäin arvovaltainen henkilö.

Muitakin tehtävien mukaisia erityisupseerin arvoja oli käytössä. Näitä olivat mm. *centurio stratorum*, joka huolehti provinssien hallinnollisista tehtävistä, *centuriones exercitatores*, jotka olivat koulutuksesta vastaavia upseereja, ja *centuriones lanceariorum*, jotka johtivat *antesignani*- tai *lancearii*-nimellä tunnettuja raskaamman jalkaväen yksikköjä.

## Lähteet

## Aiheesta muualla
Luigi Cherubini

**Luigi Cherubini**, koko nimi **Maria Luigi Carlo Zenobio Salvatore Cherubini** (14. syyskuuta 1760 Firenze, Italia – 15. maaliskuuta 1842 Pariisi, Ranska) oli italialainen säveltäjä. Vaikka hänen musiikkinsa ei ole nykyään kovin tunnettua, häntä arvostettiin omana aikanaan suuresti. Ludwig van Beethoven piti Cherubinia aikansa merkittävimpänä näyttämömusiikin säveltäjänä.

## Lapsuus ja nuoruus

Cherubini syntyi Firenzessä 14. syyskuuta 1760. Hänen ristimänimensä oli Maria Luigi Carlo Zenobio Salvatore Cherubini. Cherubini aloitti musiikin opiskelun 6-vuotiaana muusikkoisänsä johdolla. 13-vuotiaana hän oli jo säveltänyt paljon uskonnollista musiikkia. Vuosina 1778–1780 Cherubini opiskeli musiikkia Bolognassa ja Milanossa.

## Menestys oopperasäveltäjänä

Vuonna 1788 Cherubini asettui Pariisiin. Hänen ensimmäinen suuren suosion saanut ooppera oli *[[Lodoïska]]*, jonka hän sävelsi vuonna 1791. Sitä seurasivat kreikkalaisen mytologian Medeian taruun perustuva ja säveltäjän nykyisin tunnetuin teos *[[Médée (Cherubinin ooppera)|Médée]]* vuodelta 1797 sekä *[[Les deux journées]]* vuodelta 1800. Vuonna 1805 Cherubinilta tilattiin Wienistä ooppera. Oopperan nimeksi tuli *[[Faniska]]* ja Cherubini johti sen esityksen itse vuonna 1806.

## Myöhemmät vaiheet

Menestyksensä myötä säveltäjä alkoi keskittyä uskonnollisen musiikin säveltämiseen. Hän sävelsi muun muassa seitsemän messua sekä kaksi requiemia.

Vuonna 1815 häneltä tilattiin Lontoosta sinfonia, alkusoitto sekä teos kuorolle ja orkesterille. Tämän ansiosta Cherubinin kansainvälinen maine alkoi kasvaa.

Cherubini kuoli Pariisissa 15. maaliskuuta 1842, jolloin hän oli 81-vuotias.

## Lähteet

## Aiheesta muualla

* 
* A Treatise On Counterpoint & Fugue (archive.org)
Marty Wright

**Martin ”Marty” Wright** (s. 31. lokakuuta 1964) on yhdysvaltalainen showpainija, joka tunnetaan paininimellä **Boogeyman**. Lopetusliikkeinään Boogeyman käyttää Good Night-, Two-handed chokeslam ja One-handed chokes-iskuja. Hän käytti myös iskua nimeltä Boogeyslam. Wright esittää otteluissa kummitusta tai mörköä. Hänen naamansa on punainen, jossa on mustia pilkkuja.

Hänellä on tapa syödä matoja, ja voitettuaan ottelun hän sylkee madot tai tunkee madot nitistetyn naamalle. Boogeyman lyö sisääntulossaan kellon päähänsä. Useimmiten hänellä oli myös mukana Little Boogeyman. Marty Wright vapautettiin sopimuksestaan maaliskuun alussa 2009.

## Lähteet

## Aiheesta muualla
Wilhelm von Wright

**Wilhelm von Wright** (5. huhtikuuta 1810 Kuopion pitäjä – 2. heinäkuuta 1887 Orust, Ruotsi) oli suomalais-ruotsalainen taidemaalari ja kuvittaja.

Von Wrightin vanhemmat olivat Haminalahden kartanon omistaja, majuri Henrik Magnus von Wright ja Maria Elisabet Tuderus. Veljensä Magnuksen tavoin Wilhelm ampui ahkerasti lintuja ja maalaili jo poikaiässä vesivärein lintukuvia. Veljensä kutsusta hän matkusti vuonna 1823 Tukholmaan, jossa auttoi Magnus-veljeään teoksen *[[Svenska foglar efter naturen]]* valmistamisessa. Vuonna 1833 hän sai viran Tukholman tullikamarissa. Vuonna 1835 hänet valittiin Ruotsin taideakatemian vakinaiseksi piirtäjäksi. Vuonna 1838 hän sai kamarijunkkarin arvon, ja hänet kutsuttiin taideakatemian jäseneksi. Vuoden 1836 tienoilla hän asui Orustin saarella Bohuslänin rannikolla, ja hänet nimitettiin maakunnan kalastuksentarkastajaksi 1856. Pian hän kuitenkin sai halvauksen, joka teki hänet loppuelämäkseen lähes työkyvyttömäksi.

Wilhelmiä on pidetty taiteilijaveljessarjan teknisesti etevimpänä kykynä sekä piirtäjänä että maalarina. Hänen merkittävin kuvitustyönsä on 60 väritaulua sisältävä *[[Skandinaviens fiskar]]*. Samantapaisia kuvasarjoja on hänen tekeminään enemmänkin. Hän toimi myös Ruotsin taideakatemian julkaisujen ja aikakauskirja *Tidskrift för Jagare och Natur Forskaren* kuvittajana. 

Hänen puolisonsa oli vuodesta 1845 Maria Margareta Bildt, joka kuoli toukokuussa 1884. Avioliitto oli lapseton, mutta heillä oli kaksi kasvattitytärtä, Maria Bildtin veljentyttäret, jotka pitivät Wilhelmistä huolta hänen viimeisinä aikoinaan.
__NOTOC__
## Katso myös
* Von Wright (suku)

## Lähteet

## Kirjallisuutta
* 

## Aiheesta muualla

* 
*Wilhelm von Wright Valtion taidemuseon kokoelmissa
16

## Tapahtumia
*Rooman armeija löi Arminiuksen joukot Germanicuksen johdolla ja sai haltuunsa Varuksen menettämät tuhottujen legioonien sotamerkit

## Syntyneitä
* Julia Drusilla, keisari Caligulan sisar

## Kuolleita
15

## Tapahtumia
* Sejanus pretoriaanikaartin prefektiksi
* Rooman armeija johtajanaan Germanicus kohtasi Arminiuksen joukot Teutoburgin metsässä
## Syntyneitä
*Vitellius, keisari
## Kuolleita
*
17

## Tapahtumia
*Kahden voimakkaan germaaniheimon, markomannien ja keruskien, välinen sota.
* Kappadokiasta tuli Rooman provinssi

## Syntyneitä
*

## Kuolleita
Broadsheet

**Broadsheet** on suurikokoinen sanomalehtien formaatti ja se oli pitkään Suomessa yleisin formaatti. Suomessa sen yleisin leveys on 400&nbsp;millimetriä ja korkeus 560&nbsp;millimetriä. Suomessa suurista lehdistä enää ''Turun Sanomat'' ja ''Maaseudun Tulevaisuus'' ovat broadsheet-kokoisia sanomalehtiä, muita käyttäjiä ovat muun muassa ''Orimattilan Sanomat''. Alkuvuoteen 2013 asti myös Suomen suurin sanomalehti ''Helsingin Sanomat'', helmikuuhun 2015 asti ''Kaleva'' ja maaliskuuhun 2018 asti ''Ilkka'' julkaistiin broadsheetinä. Broadsheetiä pienempi formaatti on tabloidi, ja kolmas formaatti on berliner.

Jotkin broadsheet-lehdet julkaisevat lehden ohessa tabloidin kokoisia lisälehtiä, jotka ovat usein keskittyneet yhteen aiheeseen (kuten urheiluliitteet) tai eivät ole uutispainotteisia (kuten viikkoliitteet). Broadsheetin huono puoli on sen vaatima tila esimerkiksi pöydällä lehteä luettaessa; useat lehdet ovatkin pienentäneet sivukokoaan tai jopa alkaneet julkaista lehteä kummassakin muodossa.

## Historia
Formaatti syntyi vuonna 1712, kun englantilaisille sanomalehdille määrättiin vero, joka laskettiin lehden sivumäärän mukaan: Vero saatiin kierretyksi sivujen määrää pienentämällä ja sivukokoa suurentamalla. Broadsheetistä kehittyi suurelle yleisölle suunnattu maksullinen painotuote, jossa myyvistä aiheista tehtiin suuria paperiarkkeja. Teemat vaihtelivat päivän puheenaiheiden mukaan ja olivat usein satiirisia. Vain yhdelle puolelle painetuissa arkeissa oli vähän tekstiä mutta paljon kuvia. Arkeille painettuja  kuvia piirtäneistä taiteilijoista tunnetuimpia olivat William Hogarth ja Thomas Rowlandson. Broadsheet ei ilmestynyt säännöllisesti, koska sen kysyntä oli satunnaista ja markkinointitekniikka oli puutteellinen. Sitä myytiin suoraan kirjapainon ovelta.

## Broadsheet-kokoisia lehtiä

* *[[Maaseudun Tulevaisuus]]* 
* *[[Turun Sanomat]]* 

## Lähteet
Bannerimainonta

**Bannerimainonta** on verkkomainontaa Internetin WWW-sivuilla. Mainospaikat verkossa ovat yleensä suorakaiteen muotoisia, mistä nimi "banner" (). Mainos on joko staattinen kuva, animoitu kuva tai jollain ohjelmointityökalulla (Java, Flash) tehty animoitu tai interaktiivinen esitys. Mainoksen tarkoituksena on joko kertoa viesti jo itse bannerissa tai saada käyttäjä napsauttamaan mainosbanneria, jolloin selain avaa mainostajan sivun. Mainoksen näyttäjä saa korvauksen joko mainoksen näyttökertojen, näyttöpäivien, klikkausten tai onnistuneiden transaktioiden perusteella.

## Mainoskoot

Mainoskokoja on useita. Mainonnassa suositellaan käytettävän Interactive Advertising Bureaun (IAB) standardikokoja:

## Aiheesta muualla

* Esimerkkejä eri kokoisista mainosbannereista
18

## Tapahtumia
* Legio III Augusta kärsi tappioita Afrikassa
* Kaifas aloitti juutalaisten ylimpänä pappina

## Syntyneitä
* Julia Livilla, Caligulan sisar

## Kuolleita
* Ovidius, runoilija (arvioitu vuosi)
* Yang Xiong, kiinalainen filosofi ja runoilija
19

## Tapahtumia
*Tiberius karkotti egyptiläiset Roomasta ja 4000 juutalaista Sisiliasta

## Syntyneitä
* Tiberius Gemellus, Rooman keisari Tiberiuksen pojanpoika

## Kuolleita
* 10. lokakuuta – Germanicus, roomalainen sotapäällikkö
Peräsmies

**Peräsmies** (eng. **Phartman**) on suomalainen sarjakuvahahmo. Hän on supersankari, joka lentää pieremällä. *Peräsmiehen* on piirtänyt Timo Kokkila ja sen toisena luojana on myös käsikirjoittaja Sami Laitala. Mukana on ollut toisinaan myös muita käsikirjoittajia. Peräsmies esiintyi *[[Pahkasika (lehti)|Pahkasika]]*-lehdessä vuosina 1983&ndash;2000. Peräsmies on parodiahahmo Teräsmiehestä.

Kokkilan mukaan *Peräsmiehen* epävirallinen englantilainen nimi on *Phartman*.

## Juoni
Peräsmies syntyi onnettomuudessa, jossa ydinvoimalassa työskentelevä pääinsinöörin sijainen laski biorytmejään keskustietokoneella ja tästä seuranneen pamauksen takia hernekeittotölkkejä kuljettanut kuormuri räjähti, jolloin tölkit lensivät ilmaan. Paikalle osunut rappioalkoholisti, Kalervo Peränne, söi yhdestä tällaisesta purkista ja joutui mutaation uhriksi. Näin hänestä tuli Peräsmies. Hän sai itselleen kyvyn luoda yliluonnollisen kovia pieruja ja lentää pierujen voimalla.

Peräsmies käyttää pierua ensisijaisesti rakettimoottorina, joka mahdollistaa lennon. Joskus Peräsmies on käyttänyt pieruja kemiallisena aseena. Hänen pieruillaan on ollut myös esoteerisempaa käyttöä, kuten jään reikien sulattaminen. Huolimatta alkoholismista ja henkilökohtaisen hygienian puutteesta, hänellä on hyvät aikomukset ja hän onnistuu usein pelastamaan maailman.

Yksi merkittävä *Peräsmies*-sarjakuva asetti sankarin Neuvostoliiton vastinettaan Toveri Pierua ("Comrade Fart") vastaan. Aluksi he kilpailivat toisiaan vastaan ​​pelastamalla ihmisiä katastrofeilta, mutta lopulta Peräsmies haastoi Toveri Pierun juomakilpailuun, jonka Peräsmies voitti. Sarjakuva päättyi moraaliseen oppituntiin: "Muistakaa, lapset – väkivalta ei ole ratkaisu ongelmiin, mutta alkoholi on".

Sarjassa esiintyy monia sanomalehtiä, kuten *Päivän Pörtti*, *Paikallispieru*, *Aamupieru*, *Möly*, *Päivän Pieru* ja *The Daily Fart*. Useimmiten Peräsmies lukee *Iltapieru*-nimistä iltapäivälehteä.

Peräsmiehellä on lemmikkirotta, joka harrastaa filosofisia pohdintoja ja syö ulosteita.

Peräsmies kuoli syksyllä 2000, kun rattijuoppo ajoi hänen päälleen. Hänet poltettiin myöhemmin jätteenpolttokeskuksessa ongelmajätteeksi luokiteltuna. Tämä tieto ilmoitettiin *Pahkasian* viimeisessä numerossa (3/2000).

## Peräspoika
Peräsmiehen poika on jatkanut seikkailuja *[[Koululainen]]*-lehdessä vuoden 2003 alusta lähtien. Tarinat ovat aiheiltaan siistimpiä ja enemmän lapsille suunnattuja. Hahmo tunnetaan nimellä Peräspoika ja hänellä on samat voimat kuin isällänsäkin.

## Elokuva
*Peräsmiehestä* on ollut kehitteillä elokuva Suomen elokuvasäätiön ja Helsinki-filmin tukemana.

## Sarjakuva-albumit
* *Herätyskello Banaani* (Banana Press Oy, 1992)
* *Peräsmies toistaa itseään* (Banana Press Oy, 1994)

## Katso myös
* Minä Peräsmies

## Lähteet

## Aiheesta muualla
* Peräsmies-sivut
Jean-Jacques Dordain

**Jean-Jacques Dordain** (s. 14. huhtikuuta 1946) on entinen ESA:n pääjohtaja. Hänen ensimmäinen toimikautensa alkoi heinäkuussa 2003. Pääjohtaja valitaan yleensä kahdeksi kolmivuotiskaudeksi, joten Dordainin pääjohtajuuden ESA:ssa piti päättyä puolivälissä vuotta 2011, mutta kesällä 2010 sitä jatkettiin neljällä vuodella kesäkuuhun 2015 asti.
__notoc__
## Insinööriuran alku
Dordain valmistui insinööriksi École Centralesta vuonna 1968. Dordain aloitti uransa Ranskan ilmailu- ja avaruustekniikan tutkimuslaitoksessa (ONERA) 1970-luvulla. Hän tutki nesteajoaineita käyttäviä rakettimoottoreita ja mikrogravitaatiota. Vuodet 1976–1981 hän toimi ONERA:n avaruustoiminnan johtajana. Hänet valittiin vuonna 1977 Ranskan astronauttikandidaatiksi NASA:n Sukkulalennolle, joka kuljetti ESA:n toteuttamaa Spacelab-laboratoriomodulia, mutta tämä hanke keskeytyi syystä tai toisesta. 

1982 hänestä tuli ONERAn fysiikan tutkimuksen johtaja. Tällöin hän toimi puheenjohtajana Ariane-kantoraketin vaurioanalyysilautakunnissa. 

Jean-Jacques Dordain toimi työnsä ohessa koneinsinööriopetuksessa luennoitsijana École Polytechnique-yliopistossa 1977–1993 ja professorina École Nationale Supérieure de l’Aéronautique et de l’Espace 1973–1987. 1997 hän oli Japanin NASDA-avaruusjärjestön evaluaatiokomitean pääsihteerinä.

## Ura ESA:ssa
Hänen uransa ESA:ssa alkoi 1986, jolloin hänestä tuli ESA:n "Microgravity and Space Station Utilisation"-osaston johtaja. Nimensä mukaan osasto toteuttaa mikropainovoimakokeita. Se myös suunnittelee ja toteuttaa ISS-avaruusaseman eurooppalaista käyttöä. Hän siirtyi tämän jälkeen ESA:n strategisen suunnittelun ja kansainvälisten suhteiden johtajaksi. Helmikuussa 2001 hänestä tuli ESA:n kantorakettiosaston johtaja.

## Muuta
Jean-Jacques Dordain on jäsenenä Ranskan Académie des Technologies ja Académie Nationale de l’Air et de l’Espacessa. Hän on varapuheenjohtaja International Astronautical Federation-yhteisössä. Hänet on palkittu Kunnialegioonan palkinnolla (Legion d’Honneur ja Ordre National du Mérite).

## Lähteet

## Aiheesta muualla

* Spacefacts biography of Jean-Jacques Dordain
22

## Tapahtumia
* 
## Syntyneitä
* Valeria Messalina (arvioitu vuosi), Rooman keisari Claudiuksen kolmas vaimo.

## Kuolleita
*
23

## Tapahtumia
* 
## Syntyneitä
*Plinius vanhempi, sotilas ja kirjailija

## Kuolleita
* Wang Mang, kiinalainen virkamies
26

## Tapahtumia
*Tiberius lähti Caprille, Sejanus jäi vastaamaan Roomasta
*Pontius Pilatus Juudean prefektiksi

## Syntyneitä
*
## Kuolleita
*
27

## Tapahtumia
* 
## Syntyneitä
* Gaius Petronius Arbiter, roomalainen kirjailija
* Wang Chong, kiinalainen filosofi

## Kuolleita
*
28

## Tapahtumia
*Oinofilos Ateenan arkontti
*Gaius Appius Iunius Silanus ja Publius Silius Nerva Rooman konsulit

## Syntyneitä
*
## Kuolleita
*
29

## Tapahtumia
* Sejanus vahvistaa asemaansa Roomassa
* Rooma valtaa Sofian
## Syntyneitä
*
## Kuolleita
* Livia Drusilla, Rooman keisari Augustuksen puoliso
21

## Tapahtumia
* Heedut nousivat kapinaan Julius Floruksen ja Julius Sacrovirin johdolla. Gaius Silius kukisti kapinan.

## Syntyneitä
*
## Kuolleita
* Arminius, keruskien heimopäällikkö ja Teutoburgin taistelun voittaja.
* Publius Sulpicius Quirinius, roomalainen aristokraatti ja senaattori.
32

## Tapahtumia
*Apostoli Pietarista tuli perinteen mukaan ensimmäinen paavi.
## Syntyneitä
*25. huhtikuuta - Marcus Salvius Otho, Rooman keisari
## Kuolleita
*
35

## Tapahtumia
* 
## Syntyneitä
* Quintilianus, reetori (arvioitu vuosi)
* Eufrates, antiikin kreikkalainen stoalaiseen koulukuntaan kuulunut filosofi.

## Kuolleita
*
36

## Tapahtumia
*Pontius Pilatus kutsutaan takaisin Roomaan samarialaisten aiheuttamien levottomuuksien jälkeen

## Syntyneitä
*
## Kuolleita
*
37

## Tapahtumia
* 
## Syntyneitä
* 15. joulukuuta – Rooman keisari Nero
## Kuolleita

* 16. maaliskuuta – Rooman keisari Tiberius
*Marbod, markomannien kuningas

## Lähteet

## Aiheesta muualla
38

## Tapahtumia
* Juutalaisvastaisia mellakoita Aleksandriassa Herodes Agrippan vierailun aikana.

## Syntyneitä
*
## Kuolleita
* 10. kesäkuuta – Julia Drusilla, keisari Caligulan sisar.
39

## Tapahtumia
* Herodes Agrippa kutsutaan Roomaan
*Trưng-sisarten kansannousu Vietnamissa

## Syntyneitä
* 30. joulukuuta – Rooman keisari Titus
## Kuolleita
*Seneca vanhempi, kirjailija ja reetori
33

## Tapahtumia
#### Rooman valtakunta
*Servius Sulpicius Galba konsulina.
*Caesar Tiberius perustaa luottopankin Roomaan.
*Huonosti hoidettu finanssipolitiikka aiheuttaa taloudellisia ongelmia Roomassa, maan arvo romahtaa ja luotot lisääntyvät. Talouskriisistä kärsivät ensisijaisesti konsulit, prefektit ja kansalaiset.
*Täydellinen auringonpimennys Jerusalemissa.
*Juutalaisten pesah juhla osuu nisakuun 14. Perjantaille 3. huhtikuuta.
* 3. huhtikuuta – Jeesus ristiinnaulittiin eräiden laskelmien mukaan (toisena mahdollisena päivämääränä pidetään 7. huhtikuuta 30).
* 3. huhtikuuta – Kuunpimennys, johon Pietari mahdollisesti viittasi myöhemmin helluntain puheessaan.

#### Kiinan dynastia
*Kapina Sichuanin maakunnassa.
*Kiinan merivoimat epäonnistuvat taistelussa kenraali Cen Pengiä vastaan.
*Jangtse-joen yli rakennetaan suuri kelluva ponttoonisilta.
*Kenraali Cen murtaa Gonhsun linjat. Gongsun Shu on täysin voitettu kolme vuotta myöhemmin .

## Syntyneitä
*Gaius Rubellius Plautus, Gaius Rubellius Blanduksen ja Julian poika (s. 33 - k. 62)

## Kuolleita
*Agrippina maior, Germanicuksen puoliso
*Drusus Caesar,  Germanicuksen ja Agrippinan poika, Tiberiuksen ottolapsi.
*Gaius Asinius Gallus Saloninus, Vipsania Agrippinan leskimies ja Agrippina vanhemman rakastaja.
*Jeesus Nasaretilaisen mahdollinen ristiinnaulitseminen.
*Marcus Aemilius Lepidus, konsulina vuodesta 6 jaa., Drusus Caesarin appi.

## Lähteet

## Aiheesta muualla
Gentin rauha

**Gentin rauha** () solmittiin vuoden 1812 sodan päätteeksi 24. joulukuuta 1814 Yhdysvaltain ja Ison-Britannian välille. Rauhansopimus allekirjoitettiin Gentissä, Belgiassa.

Neuvottelut rauhansopimuksesta aloitettiin Gentissä elokuussa 1814. Taistelut jatkuivat vielä joitakin viikkoja rauhansopimuksen allekirjoittamisen jälkeen, koska uutinen rauhasta ei heti tavoittanut Pohjois-Amerikkaa. Yhdysvaltain senaatti ratifioi sopimuksen yksimielisesti 16. joulukuuta 1815.

Rauhansopimusta allekirjoitettaessa Britanniaa edusti Henry Goulburn sekä Yhdysvaltoja Albert Gallatin, Henry Clay, John Quincy Adams ja John Holmes.

Rauhansopimus ei juurikaan tuonut muutosta sodan pääasialliseen syyhyn, joka oli Kuninkaallisen laivaston tapa kaapata amerikkalaislaivojen miehistöä omaan vahvuuteensa; siitä luovuttiin vasta Napoleonin sotien päätyttyä.

## Lähteet

## Aiheesta muualla
X-Men

**X-Men** voi tarkoittaa jotakin seuraavista:

*Ryhmä-X (), Marvelin supersankariryhmä ja siitä kertova sarjakuvalehti
**[[X-Men (elokuvasarja)|X-Men]]*, sarjakuvaan perustuva elokuvasarja
***[[X-Men (elokuva)|X-Men]]*, sarjan ensimmäinen elokuva vuodelta 2000
**[[X-Men (vuoden 1992 animaatiosarja)|X-Men]]*, sarjakuvaan perustuva animaatiosarja vuosilta 1992–1997.
Ulla Anttila

**Ulla Mari Ainikki Anttila** (s. 13. joulukuuta 1963 Helsinki) on suomalainen psykoterapeutti, joka aiemmin toimi poliitikkona. Hän oli vihreiden kansanedustaja Uudenmaan vaalipiiristä vuosina 1991–2007. Anttila oli myös Vantaan kaupunginvaltuuston jäsen 1985–1996 ja 2005–2008.

## Elämä ja ura
Anttila valmistui ylioppilaaksi vuonna 1982 ja valtiotieteen maisteriksi Helsingin yliopistosta vuonna 1988. Vuosina 1988–1991 hän oli Helsingin yliopiston tutkija.

Vuonna 2007 Anttila hyväksyttiin ensimmäisenä siviilinaisena Maanpuolustuskorkeakoulun jatko-opiskelijaksi. Hän väitteli sotatieteiden tohtoriksi vuonna 2012. Väitöskirjan aiheena oli kriisinhallinta. Englanninkielinen väitöskirja *Inhimilliseen turvallisuuteen kriisinhallinnan kautta : oppimisen mahdollisuuksia ja haasteita* on julkaistu myös verkkoaineistona.

Vuodesta 2011 lähtien Anttila työskenteli seitsemän vuotta Kansalaisjärjestöjen ihmisoikeussäätiön (KIOS) toiminnanjohtajana.

Anttila kouluttautui psykoterapeutiksi, koska oli kiinnostunut ihmisten välisestä vuorovaikutuksesta. Vuonna 2022 hän otti vastaan asiakkaita Kalasataman päihdepoliklinikalla Helsingissä.

### Politiikka
Anttila valittiin eduskuntaan vuoden 1991 vaaleissa. Hän oli kansanedustaja yhtäjaksoisesti vuoteen 2007 saakka, kunnes jättäytyi politiikasta.

Vuosina 1999–2000 Anttila oli vihreän eduskuntaryhmän puheenjohtaja ja vuosina 2001–2003 puolueensa varapuheenjohtaja. Hän toimi vihreiden kansainvälisen työryhmän puheenjohtajana 2001–2003.

Eduskunnassa Anttila oli neljän kautensa aikana jäsen sosiaali- ja terveysvaliokunnassa (1991–1995), valtiovarainvaliokunnassa (1995–1997, 1997–1999) ja  ulkoasiainvaliokunnassa (1999–2007). Hän oli myös eduskunnan ihmisoikeusryhmän puheenjohtaja vuosina 1995–1996 ja 2003–2007 ja varapuheenjohtaja 1997–1998 ja 2001–2003. Lisäksi Anttila toimi eduskunnan vammaisasiain yhteistyöryhmän puheenjohtajana 1999–2007.

### Luottamustehtävät
Anttilan muita luottamustehtäviä ovat olleet muun muassa YK:n aseidenriisuntaviikon toimikunnan puheenjohtajuus (1993–1994), Autismi- ja Aspergerliiton varapuheenjohtajuus (1998–2001) ja Finnfundin hallintoneuvoston jäsenyys (2004–2007).

### Yksityiselämä
Anttila on naimisissa ja hänellä on kaksi tytärtä.

## Teokset
* 
* 
* 
* 
* 

## Lähteet
Onobasulun kieli

**Onobasulun kieli** (*onobasulu*) on Papua-Uudessa-Guineassa puhuttava kieli. Se kuuluu yleisuusiguinealaisen pääjakson (*Trans–New Guinea languages*) bosavikielten haaraan, ja sillä on noin 700 puhujaa (vuonna 2000). Onobasulut asuvat Southern Highlands -maakunnan alueella Bosavivuoren ja Sisavuoren välimaastossa.

Kieli on elinvoimainen ja sitä käytetään kaikilla elämänaloilla. 43 prosenttia onobasulun puhujista osaa kirjoittaa omalla kielellään. Monet osaavat myös kalulin tai edolon kieltä tai tok pisiniä. Edolon puhujat käyttävät onobasulua myös toisena kielenään. Kieltä kirjoitetaan latinalaisin aakkosin. Joitain Raamatun osia on käännetty onobasuluksi.

## Fonologia

### Konsonantit

Lähde:

### Vokaalit

Lähde:

## Lähteet
Makuan kieli

**Makuan kieli** (omakielinen nimi: *Emakhuwa*; tunnetaan myös nimillä *macua* ja *makhuwa*) on bantukielten eteläiseen ryhmään kuuluva kieli. Sen ei katsota olevan uhanlainen. Makuan läheisin sukulaiskieli on lomwe.

## Puhujamäärä ja kirjakieli
1900-luvun alussa kielellä oli arviolta kuusi miljoonaa puhujaa. Nykyään makualla arvioidaan olevan noin neljä miljoonaa puhujaa, mikä tekee siitä Mosambikin puhutuimman alkuperäiskielen.

Kieltä voidaan kirjoittaa joko latinalaisella tai arabialaisella kirjoitusjärjestelmällä. Raamattu on käännetty kokonaisuudessaan makuaksi ensimmäisen kerran vuonna 1982.

## Fonologia

### Konsonantit

Lähde:

### Vokaalit

Kaikki vokaalit voivat esiintyä sekä pitkinä että lyhyinä.

Lähde:

## Kielioppi ja sanasto

Lähde:

## Lähteet
Mihail Bulgakov

**Mihail Afanasjevitš Bulgakov** (; 15. toukokuuta (J: 3. toukokuuta) 1891 Kiova – 10. maaliskuuta 1940 Moskova) oli venäjäksi kirjoittanut neuvostoliittolainen toimittaja, romaani-, novelli- ja näytelmäkirjailija.

Bulgakovin tunnetuin teos on postuumisti ilmestynyt romaani *[[Saatana saapuu Moskovaan]]* (*Master i Margarita*). Tämä ja monet muut Bulgakovin teoksista julkaistiin vasta hänen kuolemansa jälkeen 1960-luvulla.

## Elämäkerta
Bulgakov opiskeli lääketiedettä Kiovan yliopistossa vuosina 1909–1916, minkä jälkeen hän toimi sotilaslääkärinä. Hän luopui lääkärin ammatista siirtyessään vuonna 1921 Moskovaan ja keskittyi sen jälkeen kirjoittamiseen.

Vuonna 1939 Bulgakov työskenteli libreton ja Stalinista kertovan näytelmän parissa. Ennakko-odotusten vastaisesti molemmat työt hyllytettiin. Kirjailija masentui ja hänen terveydentilansa huononi. Bulgakov ryhtyi sanelemaan puolisolleen viimeistä versiotaan *Saatana saapuu Moskovaan* -romaanista. 

Lääkärien diagnoosien mukaan Bulgakovia vaivasi perinnöllinen munuaissairaus, johon myös hänen isänsä oli kuollut. Helmikuusta 1940 alkaen Bulgakovin ystävät ja sukulaiset valvoivat hänen vuoteensa vierellä. Bulgakov kuoli 10. maaliskuuta 1940, ja hänen siviilimuistotilaisuutensa järjestettiin seuraavana päivänä Neuvostoliiton kirjailijaliiton talossa. Ennen sielunmessun alkua moskovalainen kuvanveistäjä Sergei Merkurov poisti tekemänsä kuolinnaamion Bulgakovin kasvoilta. Bulgakov haudattiin Novodevitšin hautausmaalle Moskovaan.

## Suomennetut teokset
*  
* 
*  
* . (Sisältää teokset Kohtalokkaat munat (Rokovyje jaitsa); Diaboliadi (Djavoliada); Koiran sydän; Nuoren lääkärin muistelmia)
*  
** *Turbinien päivä*, Suomessa esitetty radiokuunnelma, joka pohjautuu *Valkokaartin* näytelmäsovitukseen Turbinien päivät 
* 
* "Tšitšikovin seikkailut", suom. Esa Adrian s. 118–134. Novelli teoksessa *Neuvostoproosaa 1*, WSOY 1969

### Kirjeitä ja päiväkirjoja
* J. A. E. Curtis (toim.): *Käsikirjoitukset eivät pala! Mihail Bulgakovin elämä kirjeiden ja päiväkirjojen valossa*, suom. Marja-Leena Jaakkola WSOY 1994, (Profiili-sarja)

## Lähteet

## Aiheesta muualla

* Bulgakovin teoksia
Richard Bach

**Richard Bach** (s. 1936) on yhdysvaltalainen kirjailija. Hänen tunnetuin teoksensa on *Lokki Joonatan* (1970).

Bachin vanhemmat olivat Ronald Robert Bach ja Ruth Helen Bach (o.s. Shaw). Hän kävi korkeakoulua vain vuoden ja meni sen jälkeen ilmavoimiin. Hän toimi hävittäjälentäjänä 1956–1959 ja 1961–1964. Hän toimi myös siviililentäjänä, lennonopettajana ja vuosina 1961–1964 *Flying Machine* -lehden toimittajana. Hänen kirjoistaan useimmat liittyvät jollakin tavalla lentämiseen. Hän ryhtyi vapaaksi kirjailijaksi.

Bach sai kuusi lasta ensimmäisen vaimonsa kanssa ja erosi sitten jättäen perheensä, koska ei uskonut avioliittoon. Toisen kerran hän oli naimisissa näyttelijä Leslie Parrishin kanssa. Kolmas puoliso, Sabryna Nelson-Alexopoulos, oli yli 30 vuotta Bachia nuorempi.

Bach oli vakavassa lento-onnettomuudessa vuonna 2012. Toivuttuaan hän kirjoitti jatko-osat 1970-luvun menestysteoksiinsa *Illuusio* ja *Lokki Joonatan*.

## Suomennetut teokset
* *[[Lokki Joonatan]]* (*Jonathan Livingston seagull*, 1970), suom. Kaija Kauppi, Jyväskylä: Gummerus 1972 
* *Illuusio: Vastahakoisen messiaan seikkailut* (*Illusions*, 1977), suom. Anna Salo, Jyväskylä: Gummerus 1977 
* *Lähellä jokainen sydän* (*There's no such place as far away*, 1976), suom. Risto Lehmusoksa, Jyväskylä: Gummerus 1979 
* *Silta yli ikuisuuden* (*The bridge across forever*, 1984), suom. Leena Vallisaari, Jyväskylä: Gummerus 1984 
* *Ikuisuus* (*One*, 1988), suom. Sirkka Salonen ja Lippo Salonen. Jyväskylä; Hki: Gummerus 1989 
* *Kohoa siivillesi: Sydämen ja hengen intiimi seikkailu* (*Running from safety*, 1995), suom. Ritva Lassila, Jyväskylä: Gummerus 1995 
* *Seuraa minua* (*Messiah's handbook*, 2004), suom. Laura Jänisniemi, Helsinki: Gummerus 2005 

## Elokuva
* *[[Lokki Joonatan (elokuva)|Lokki Joonatan]]* (1973). Ohjaus Hall Bartlett.

## Lähteet

## Aiheesta muualla
Interaktiivinen palvelu

**Interaktiivinen palvelu** on järjestelmä, jossa katsoja antaa sisältöjen kulkuun vaikuttavia komentoja tai ohjeita. Perinteisesti interaktiivisuutta eli vuorovaikutteisuutta sisältääkseen järjestelmän tai sen osapalvelun sellaiseksi muuntuakseen ei välttämättä oleteta tuottavan välitöntä kaksisuuntaisuutta interaktiivisuutta käytetyltä välineeltä vaan on sitä myös jo teksti-TVn sisältöjä selattaessa. Toisaalta varsinaiseksi aktiiviseksi palveluksi käyttö muuttuu vasta, jos palvelulla pääsee vaikuttamaan esimerkiksi sen äänestyksiin muiden käyttäjien ohella.

## Katso myös

* Mobiilipeli
* TV-chat
Sarvikuonot

**Sarvikuonot** (Rhinocerotidae) ovat kavioeläimiin kuuluvia suurikokoisia nisäkkäitä, joita elää luonnonvaraisina Afrikassa ja Aasiassa. Sarvikuonojen heimoon kuuluu viisi elossa olevaa lajia ja yksi käytännössä sukupuuttoon kuollut laji:

* etelänleveähuulisarvikuono eli isosarvikuono (16 803 yksilöä Afrikassa)
** zairenleveähuulisarvikuono (2 yksilöä Keniassa)
* pensassarvikuono (6 487 yksilöä Afrikassa) 
* sumatransarvikuono (50 yksilöä Sumatran ja Borneon saarilla)
* intiansarvikuono (4 000 yksilöä Intiassa ja Nepalissa) 
* jaavansarvikuono (76 yksilöä Ujung Kulonin kansallispuistossa Jaavan saarella) 

Sarvikuonojen hartiakorkeus on 150–185 senttimetriä, ruumiinpituus voi olla 420 senttimetriä, häntä 50–70 senttiä. Painoa sarvikuonolla voi olla jopa 1&nbsp;800–3&nbsp;600&nbsp;kilogrammaa. Urokset ovat suurempia kuin naaraat. Sarvikuonot ovat norsujen jälkeen suurimpia maanisäkkäitä.

Sarvikuonoille ominainen piirre on niiden kuonossa oleva sarvi. Heimon tieteellinen nimi Rhinocerotidae tuleekin kreikan kielen sanoista *rhino* (kuono) ja *keras* (sarvi). Nykyisin suurin uhka sarvikuonoille on niiden salametsästys sarvien vuoksi.

Sarvikuonojen näkö on heikko: ne eivät pysty näkemään ihmistä yli 30 metrin päästä. Sen sijaan niiden kuulo- ja hajuaisti ovat hyvin tarkat. 

Sarvikuonojen kaltaiset eläimet ilmestyivät maapallolle ensimmäistä kertaa eoseenikaudella. Niistä kehittyi muun muassa mioseenikaudella elänyt *[[Indricotherium]]*, joka painoi 15 tonnia ja on suurin koskaan maan päällä elänyt nisäkäs. Plioseenikaudella sarvikuonot kuolivat sukupuuttoon Pohjois-Amerikasta ja pleistoseenikaudella Euroopasta sekä Pohjois-Aasiasta. Muinaisista sarvikuonoista tunnetuin lienee viimeisimmän jääkauden aikana elänyt villasarvikuono, josta on löydetty ikiroudassa säilyneitä jäänteitä.

## Lähteet

## Aiheesta muualla
* Luomus, Nisäkkäiden suomenkieliset nimet: Sarvikuonot (Rhinocerotidae)
* ITIS: Rhinocerotidae 
* Animal Diversity Web 
* Ultimate Ungulate 
*